

**Karlovac, 18. veljače 2020.**

**Javni natječaj za financiranje projekata udruga**

**za 2020. godinu**

(1) Inkasator d.o.o. Karlovac poziva udruge koje su programski usmjerene na rad u područjima ovog Natječaja.

(2) Udruge sukladno ovom Natječaju mogu prijaviti projekt na jedno od programskih područja:

* **Prioritetno područje 1– Podrška, promicanje i razvoj sporta**
* **Prioritetno područje 2 – Zaštita potrošača**
* **Prioritetno područje 3 – Podrška osobama s invaliditetom**

(3) Udruge mogu prijaviti projekt za sljedeće aktivnosti:

**3.1. Za Prioritetno područje 1 – Podrška, promicanje i razvoj sporta :**

* pomoć organizatorima i sudionicima sportskih manifestacija radi promicanja i poticanja razvoja sporta i sportske kulture
* pomoći sportskim klubovima za programe koji potiču rekreativno i profesionalno bavljenje sportskim aktivnostima
* potpora tradicionalnim manifestacijama u sportu
* pomoć u nabavi sportske opreme

**3.2. Za Prioritetno područje 2 – Zaštita potrošača :**

* jačanje kapaciteta udruga čija je programska djelatnost usmjerena na rad s potrošačima
* unapređenje i promicanje prava potrošača
* edukacija i informiranje potrošača putem medija ,okruglih stolova, letaka i dr.

**3.3. Za Prioritetno područje 3 – Podrška osobama s invaliditetom :**

* savjetovanje i pomaganje osobama s invaliditetom
* organiziranje slobodnih aktivnosti osoba s invaliditetom
* razvoj sustava edukativnog informiranja osoba s invaliditetom i članova njihovih obitelji
* zaštita i promicanje prava osoba s invaliditetom i članova njihovih obitelji

(4) Ukupno planirana vrijednost Natječaja za 2020. godinu je **100.000,00 kuna**.

4.1. Za financiranje **Prioritetno područje 1** ovog Natječaja planiran je iznos od **60.000,00** kuna.

Najmanji iznos traženih sredstava za financiranje projekta je 5.000.00 kuna, a najveći 40.000,00. kuna. U ovom području planira se sklopiti najmanje 1, a najviše 12 ugovora o provedbi projekata.

4.2. Za financiranje **Prioritetno područje 2** ovog Natječaja planiran je iznos od **15.000,00** kuna.

Najmanji iznos traženih sredstava za financiranje projekta je 1.000.00 kuna, a najveći 10.000,00. kuna. U ovom području planira se sklopiti najmanje 1, a najviše 15 ugovora o provedbi projekata.

4.3. Za financiranje **Prioritetno područje 3** ovog Natječaja planiran je iznos od **25.000,00** kuna.

Najmanji iznos traženih sredstava za financiranje projekta je 1.000.00 kuna, a najveći 10.000,00. kuna. U ovom području planira se sklopiti najmanje 2 , a najviše 25 ugovora o provedbi projekata.

(5) **Natječaj je otvoren od 18.02.2020. do 20.03.2020. godine**

(6) Svaka udruga može prijaviti i ugovoriti **najviše jedan projekt** u okviru ovog Natječaja, na razdoblje provedbe do 31.12.2020. godine.

Ista udruga može biti partner na više projekata unutar prioritetnih područja Natječaja.

Prijavu projekta na Natječaj može podnijeti udruga koja je upisana u Registar udruga i djeluje najmanje jednu godinu na području grada Karlovca i sa sjedištem u Karlovcu zaključno s danom objave Natječaja, koja je programski usmjerena na rad u programskim područjima, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila ugovorne obveze prema davatelju financijskih sredstava te svim drugim davateljima financijskih sredstava iz javnih izvora.

Prije potpisivanja Ugovora Udruga je dužna dostaviti: dokaz o plaćenim doprinosima, porezima i drugim davanjima prema državnom proračunu odnosno potvrdu Ministarstva financija/Porezne uprave o stanju javnog dugovanja za prijavitelja i partnere iz koje je vidljivo da organizacija nema duga, u slučaju da postoji javni dug, on mora biti podmiren prije samog potpisivanja Ugovora, te uvjerenje nadležnog suda, ne starije od 3 mjeseca, da se ne vodi kazneni postupak protiv osobe ovlaštene za zastupanje i voditelja programa ili projekta.

Inkasator d.o.o. će ishoditi: potvrdu o nepostojanju duga prema Gradu, institucijama i tvrtkama u gradskom vlasništvu, uvjerenje nadležnog ministarstva da osobe ovlaštene za zastupanje i voditelj projekta nisu pravomoćno osuđivani za neko od kaznenih djela iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge NN 26/2015., uvjerenje nadležnog ministarstva iz kaznene evidencije za osobe koje u provedbi aktivnosti izravno rade s djecom, temeljem Izjave o suglasnosti za uvid u kaznenu evidenciju

 (7) Kako se može ostvariti prednost u financiranju projekta i tko nema pravo prijave na Natječaj detaljno je opisano u Uputama za prijavitelje za financiranje projekata udruga za 2020.

(8) Prijedlozi projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Inkasator d.o.o. [www.inkasator.hr](http://www.inkasator.hr).

Natječajnu dokumentaciju treba poslati preporučeno poštom ili osobno (predaja u urudžbenom uredu, soba br. 5, I. kat) na sljedeću adresu:

 INKASATOR d.o.o.

Trg hrvatskih branitelja 4, 47000 Karlovac

Javni natječaj za financiranje projekata

udruga za 2020.

Programsko područje br. \_\_\_\_\_\_\_\_

“Ne otvarati ”

Rok za podnošenje prijava na Natječaj je **20. ožujka 2020.** godine.

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Natječaja detaljno su opisani u Uputama za prijavitelje na Javni natječaj za financiranje projekata i programa udruga za 2020.

Razmatrat će se samo projekti koji su pravodobno prijavljeni, te koji u cijelosti zadovoljavaju formalne uvjete Natječaja.

(9) Sva pitanja vezana uz ovaj Natječaj mogu se postaviti **isključivo** elektroničkim putem, slanjem upita na adresu elektronske pošte: tajana.gacesa@inkasator.hr

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.